La Falla Mendizábal, solidària amb el Centre de Transfusió de sang de la Comunitat Valenciana
2025-07-24

Les comissions falleres de Burjassot continuen mostrant el seu vessant més solidari i, com a exemple d’això, la Falla Mendizábal acollirà una nova jornada de donació de sang.

El dimecres 3 de febrer, de 17.00 a 20.30 hores, el casal de la comissió burjassotera obrirà les seues portes, amb totes les mesures sanitàries garantides, perquè totes les persones que així ho desitgen passen a donar sang.

Des del Centre de Transfusió, recorden que el treball dels hospitals continua sent intens a tots els nivells i la sang continua sent molt necessària ja que els pacients que continuen amb els seus tractaments, en moltes ocasions, necessiten de transfusions de sang per a tractar les seues patologies. Per aquest motiu, recorden la importància de la donació.

Poden ser donants de sang les persones entre 18 i 65 anys que pesen més de 50 quilos i gaudisquen de bona salut. Les dones poden donar sang tres vegades a l’any, mentre que els homes poden fer-ho quatre vegades. No cal acudir en dejú.